《偈颂一百零四首》
宋代·释绍昙

大慈苕菷生，倒拈风飒飒。
扫尽大地尘，赵州惊吐舌。
蓦劄相逢大乳峰，殷勤为扫寒岩雪。
拄杖子，爱客情深，
把炎助热。旧破苔钱画断云，
放出寒格南枝北枝，一花两花三四花。
疏影横溪，暗香浮月，
无端尽把春容泄。清不彻恼碎心，
广平似铁。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。